Akademia

Akademia is ’n Suid-Afrikaanse privaat verskaffer van hoëronderwys in Afrikaans. https://universities.co.za/places/akademia/ Opgespoor en besoek op 16 Maart 2024 Dit vorm deel van die Solidariteit Beweging en is in 2011 gestig. Marthinus Visser dien as die besturende direkteur van Akademia en prof. Danie Goosen as akademiese hoof.https://akademia.ac.za/personeel/akademie/bestuur/#_bestuurspan . Akademia. Besoek op 27 Mei 2021.

Weens druk op voormalige Afrikaanse tersiêre instellings om Engels in plek van Afrikaans as voertaal aan te neem het die Afrikaanse hoëronderwysaanbod gekrimp in Suid-Afrika en Akademia poog om hierdie gaping te vul. Akademia se voertaal is dienooreenkomstig Afrikaans. Akademia is geakkrediteer deur die Hoër Onderwyskwaliteitskomitee van die Raad op Hoëronderwys in Suid-Afrika. Studente aan Akademia het vanaf 2021 bedags begin klas draf op die Centurion-kampus, waar hulle op 'n tradisionele wyse onderrig word deur 'n dosent wat fisies in die klas teenwoordig is. Akademia bestaan tans uit vyf fakulteite wat verskeie grade, hoër sertifikate en nagraadse en gevorderde diplomas deur middel van die voltydse kontakmodel of nauurse afstandmodel aanbied.

 Fakulteite 
 Fakulteit Ekonomiese en Bestuurswetenskappe 
Die Fakulteit Ekonomiese en Bestuurswetenskappe bied tans tien kwalifikasies aan en twee bykomende kwalifikasies, 'n honneursgraad in Ondernemingsbestuur en 'n meestersgraad in Besigheidsadministrasie, is in die pyplyn.https://akademia.ac.za/toekomsmusiek/ekonomiese-bestuurswetenskappe/#fakulteitgroei . Akademia. Besoek op 27 Mei 2021. Dr. Rachel Maritz is die dekaan van die Fakulteit Ekonomiese en Bestuurswetenskappe.

Die volgende kwalifikasies word tans deur die fakulteit aangebied:

 Voltydse kontakmodel 

 BCom (Finansiële & Bestuursrekeningkunde)
 BCom (Ekonomie & Regte)
 BCom (Ondernemingsbestuur)

 Nauurse afstandsmodel 

 BCom (Bestuursrekeningkunde)
 BCom (Ekonomie & Regte)
 BCom (Finansiële Beplanning)
 BCom (Ondernemingsbestuur)
 Hoër Sertifikaat in Kantooradministrasie (Algemeen of Projekadministrasie)
 Hoër Sertifikaat in Rekeningkunde
 Nagraadse Diploma in Belasting
 Nagraadse Diploma in Bestuursrekeningkunde
 Gevorderde Diploma in Projekbestuur

Benewens bogenoemde kwalifikasies wat via die nauurse afstandsmodel aangebied word, sal Akademia vanaf Maart 2023 sy eerste honneurskwalifikasie, BComHons (Ondernemingsbestuur), aanbied.https://akademia.ac.za/2023/01/04/bcomhons-2023/  Besoek op 11 Januarie 2023

 Fakulteit Geesteswetenskappe 
Die Fakulteit Geesteswetenskappe bied tans drie kwalifikasies aan, en een ander kwalifikasies, BA (Kultuurwetenskappe), sal in die toekoms by die aanbod gevoeg word.https://www.bfnafrkultuur.org.za/index.php/component/k2/item/50-akademia-universiteit  Besoek op 16 Maart 2024. Prof. Pieter Duvenage is die dekaan van die Fakulteit Geesteswetenskappe.

Die volgende kwalifikasies word tans deur die fakulteit aangebied:

 Voltydse kontakmodel 

 BA (Kommunikasie en Joernalistiek)
 BA (Tale)https://maroelamedia.co.za/nuus/groot-vreugde-oor-akademia-se-taalstudie-kwalifikasie/ Opgespoor en besoek en 14 Maart 2024 
 BSocSci (Politiek, Filosofie & Ekonomie)
 BAHons (Media en Kommunikasie)

 Nauurse afstandmodel 

 BSocSci (Politiek, Filosofie & Ekonomie)

 Fakulteit Natuurwetenskappe 
Die Fakulteit Natuurwetenskappe het hul eerste kwalifikasie, BSc (Wiskundige Wetenskappe), in 2021 bekendgestel en beplan om drie nuwe kwalifikasies in die toekoms aan te bied saam met die bestaande kwalifikasies naamlik: BSc (Fisiese Wetenskappe), BSc (Biologiese Wetenskappe) en BAgric (Landbou). https://www.landbou.com/landbou/nuus/akademia-smee-bande-in-europa-vir-landbougraad-20230203 Besoek op 16 Maart 2024 Prof. Hannes Rautenbach is die dekaan van die Fakulteit Natuurwetenskappe.

Die volgende kwalifikasie word tans deur die fakulteit aangebied:

 Voltydse kontakmodel 

 BSc (Wiskundige Wetenskappe)
 BSc (Rekenaarwetenskappe)https://mybroadband.co.za/news/technology/415162-private-afrikaans-university-akademia-to-offer-tech-degrees.html Besoek op 16 Maart 2024

 Fakulteit Regsgeleerdheid 
Die Fakulteit Regsgeleerdheid bied tans een kwalifikasie aan, Baccalaureus Legum (LLB), en daar word beplan om BA (Regte) by die aanbod te voeg. Prof. Hermie Coetzee dien tans as die dekaan van die Fakulteit Regsgeleerdheid.

Die volgende kwalifikasie word tans deur die fakulteit aangebied:

 Nauurse afstandmodel 

 Baccalaureus Legum (LLB)

 Voltydse kontakmodel 

 Baccalaureus Legum (LLB)

 Fakulteit Opvoedkunde 
Die Fakulteit Opvoedkunde bied tans drie kwalifikasies aan, naamlik die Nagraadse Onderwyssertifikaat (NGOS) - Senior Fase- en VOO-onderwys, en BEd-kwalifikasies vir Grondslag- en Intermediêre Fase. Prof. Gawie du Toit is die dekaan van die Fakulteit Opvoedkunde. 

Die volgende kwalifikasie word tans deur die fakulteit aangebied:

 Nauurse afstandmodel 

 Nagraadse Onderwyssertifikaat (NGOS) - Senior Fase- en VOO-onderwys

Voltydse kontakmodel

 BEd (Grondslagfase-onderwys)
 BEd (Intermediêre Fase-onderwys)

 Toekomstige Fakulteite 
Daar word beplan dat die Fakulteit Gesondheidswetenskappe BNur (Verpleegkunde) sal aanbied sodra die nodige akkreditasie verkry is. Verder word daar beplan dat die Fakulteit Ingenieurswese teen 2026 twee kwalifikasies, BIng (Elektroniese Ingenieurswese) en BIng (Elektriese Ingenieurswese), sal aanbied.https://akademia.ac.za/toekomsmusiek/ingenieurswese/#fakulteitgroei . Akademia. Besoek op 27 Mei 2021.

 Studiesentrums 
Akademia se studiesentrums verskil effens van die tradisionele universiteitskampus deurdat dit hoofsaaklik van tegnologie en afstandleer gebruik maak. Studente het by hierdie studiesentrums toegang tot gratis internet om van die aanlyngeriewe soos "Die Spens" (Akademia se aanlynstelsel) gebruik te maak. Verder kan die studente ook konferensies en klasse digitaal bywoon by hierdie sentrums.

Akademia het tans 'n landswye netwerk van studiesentrums. 

Studiesentrums volgens plek

 Naam Stad Provinsie Besonderhede Bellville Bellville Wes-Kaap Bloemfontein Bloemfontein Vrystaat Centurion Centurion Gauteng Die oorspronklike studiesentrum asook die hoofkantoor van Akademia George George Wes-Kaap Krugersdorp Krugersdorp Gauteng Paarl Paarl Wes-Kaap Pretoria-Lynnwood Pretoria Gauteng Pretoria-Die Moot Pretoria Gauteng Somersetwes Kaapstad Wes-Kaap Vanderbijlpark Vanderbijlpark Gauteng

 Kampusse 

 Centurion-kampus 
Akademia het op 15 Maart 2021 'n tussentydse kampus in Centurion in gebruik geneem waar voltydse studente klasse bywoon. Die Centurion-kampus beskik oor 'n kafeteria, kliëntedienssentrum, biblioteek en behuising vir voltydse studente.https://mybroadband.co.za/news/technology/415162-private-afrikaans-university-akademia-to-offer-tech-degrees.html Besoek op 16 Maart 2024.

 Pretoria-Oos-kampus 
Akademia besit 'n gebied van ongeveer 220 hektaar in die ooste van Pretoria waar daar beplan word om 'n nuwe residensiële kampus te bou.https://www.youtube.com/watch?v=F3zj-I51MWc. Morning Shot. Onderhoud oorspronklik in Engels. Besoek op 27 Mei 2021. Daar word beoog dat die kampus teen 2028 in gebruik geneem sal word en dat dit 5000 voorgraadse en 2000 nagraadse studente sal huisves.https://akademia.ac.za/toekomsmusiek/. Akademia. Besoek op 27 Mei 2021.

 Buitelandse studente 
Vanaf 2021 kan Afrikaanssprekendes in die buiteland ook aan Akademia studeer.https://maroelamedia.co.za/goeiegoed/goeie-nuus/wereldgehalte-onderrig-wereldwyd-in-afrikaans/ Besoek op 2 November 2020

 Akademia et al. 
Akademia et al., gesetel onder die Akademia-vaandel, is in 2022 gevestig om praktykgerigte kortkursusse met ŉ akademiese onderbou aan individue en/of ondernemings te bied. Dié kortkursusse word aangebied deur uitgesoekte akademici en kundiges en word verpak om te fokus op die behoeftes van die werksplek asook akademiese verdieping.

Akademia et al. is daargestel om kortkursusse vir sertifikaatdoeleindes aan te bied bo en behalwe die Raad op Hoër Onderwys (RHO)-geakkrediteerde kwalifikasies wat tans deur Akademia aangebied word. Die opleidingsplatform bied die geleentheid aan individue om hulleself te ontwikkel, kennis te verdiep en hulleself beter toe te rus vir die werksplek (ongeag of hulle ŉ formele RHO-geakkrediteerde kwalifikasie vooraf voltooi het).

 Verwysings 

 Sien ook 
 Lys van Afrikaanse Universiteite
 Solidariteit Beweging

 Eksterne skakels 






Kategorie:Akademie